《感怀追和前韵》
宋代·何梦桂

寒冰不附炭，圆枘岂纳方。
心同媒易合，分隔意难当。
膏火不昼耀，夕暮长煌煌。
松柏无春华，霜雪自苍苍。
万物何定极，百切终混茫。
瞻彼巢林隼，胡为水中央。
夜梦衣云锦，乘虬朝帝旁。
钧天听未了，玄运不可常。
百年少壮心，时醉歌并凉。
层城闭青蛾，无处觅玄霜。
亡羊两得失，奚择谷与臧。
齿舌谁堕在，岂计彼软刚。
千年青铜镜，宁为垢损光。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。